OpenLLM-France/wikimedia huggingface dataset:
# Juana Arce Molina

Juana Arce Molina (Albacete, 1935) és una política espanyola. Llicenciada en Filosofia i Lletres. Es va incorporar a l'activitat política com a Senadora pel Partit Popular en el Grup Parlamentari de UCD en la Legislatura Constituent i posteriorment va ser diputada per en la I Legislatura

## Biografia

Va estudiar batxillerat en el Col·legi María Inmaculada d'Albacete i va cursar la carrera de Filosofia i Lletres en la Universitat d'Albacete i en la de Madrid on va obtenir la llicenciatura de Filologia Anglesa. Des de 1960 es va dedicar a l'ensenyament d'idiomes impartint espanyol per a estrangers, activitat que va continuar després de la seva experiència política. En una d'aquestes classes va conèixer al seu marit, Eduardo Winkels, amb qui va tenir 3 fills i 7 nets.
Va ser Senadora en la Legislatura Constituent i Diputada en la I Legislatura pel Partit Popular en el Grup Parlamentari de UCD. En la seva època de senadora va ser membre titular de la Diputació Permanent del Senat, Vocal de la Comissió de Peticions, Vocal de la Comissió Especial de Recerca sobre la situació d'establiments penitenciaris i Vocal de la Comissió Especial sobre la situació del nen, a més de Secretària del Grup Parlamentari d'UCD.
Segons el llibre "Las mujeres parlamentarias en la legislatura constituyente", va ser la seva inquietud pels problemes socials el que li va portar a introduir-se en política durant la Transició Política.

## Referències

* 1 2 Julia Sevilla. Las mujeres parlamentarias en la legislatura constituyente. Madrid: Cortes Generales - Ministerio de la Presidencia, 2006, p. 532. ISBN 84-7943-282-9.
* ↑ Fitxa de Juana Arce al web del Senat
* ↑ Fitxa de Juana Arce Al Congrés dels Diputats

## Enllaços externs

* Corto "Las Constituyentes" Interviene Juana Arce. Oliva Acosta (2008)
# Teatro Francesco Cilea

El Teatro comunale Francesco Cilea és un teatre situat davant del Palau San Giorgio, de Reggio de Calàbria. Porta el nom del compositor calabrès Francesco Cilea. Té una capacitat per a 1.500 espectadors, esdevenint el teatre més gran de Calàbria.
# Societat Esportiva Penya Independent

La Societat Esportiva Penya Independent és un equip de futbol eivissenc de la ciutat de Sant Miquel de Balansat, al municipi de Sant Joan de Labritja.
Va ser fundat l'any 1975. Va jugar a categories regionals fins a l'any 2014, quan abandonà la competició. Retornà a l'activitat el 2019. El 2021 es classificà per la Copa del Rei de futbol; on fou eliminat pel CFJ Mollerussa.
El 19 de juny de 2022, la Penya Independent aconseguí per primer cop ascendir a Tercera Federació, després de derrotar el segon equip de la SCR Penya Esportiva. El 4 de juny de 2023, la Penya Independent assolí el seu segon ascens consecutiu derrotant la SD Ejea.

## Referències

* ↑ «Toni Curuné presidente de la Penya Independent: "Intentaremos que Ormaechea siga"» (en castellà). Periódico de Ibiza, 21-06-2022. [Consulta: 20 setembre 2022].
* ↑ Societat Esportiva Penya Independent a Instagram
* ↑ «La Penya Independent buscará el billete para la Copa del Rey ante el Mollerussa» (en castellà). Diario de Ibiza, 28-10-2021. [Consulta: 20 setembre 2022].
* ↑ «La Penya Independent asciende a Tercera» (en castellà). Periódico de Ibiza, 19-06-2022. [Consulta: 20 setembre 2022].
* ↑ Sánchez Venzalá, T. «La Penya Independent logra otro histórico ascenso» (en castellà). Periódico de Ibiza y Formentera, 04-06-2023. [Consulta: 30 març 2024].
* ↑ «Societat Esportiva Penya Independent» (en castellà). Fútbol Regional. [Consulta: 20 setembre 2022].
* ↑ «Societat Esportiva Penya Independent» (en castellà). Fútbol Regional. [Consulta: 20 setembre 2022].
# Psychoda montana

Psychoda montana és una espècie d'insecte dípter pertanyent a la família dels psicòdids que es troba a les Antilles: la República Dominicana.

## Referències

* ↑ uBio (anglès)
* 1 2 Wagner, R., 1999. Psychodidae from the Dominican Republic: Records and Descriptions of New Species (Insecta: Diptera). Journal of the Kansas Entomological Society. 72:233-245.
* 1 2 Catalogue of Life (anglès)
* ↑ uBio (anglès)
* ↑ Global Species (anglès)

## Enllaços externs

* ION (anglès)
# Liérganes

Liérganes és un municipi de la Comunitat Autònoma de Cantàbria situat en la comarca de la Transmiera. Limita al nord amb Medio Cudeyo, a l'est amb Riotuerto, al sud amb Miera i a l'oest amb Penagos. Pel seu territori discorre el riu Miera, cabal que alimenta el balneari de Liérganes. Així mateix, disposa d'un servei de rodalia Feve que l'uneix a Santander. Va allotjar part de la Real Fábrica de Artillería de La Cavada.

## Localitats

* Calgar.
* La Costera.
* Extremera.
* Liérganes (Capital).
* El Mercadillo.
* Las Porquerizas.
* Los Prados.
* La Quieva.
* La Rañada.
* El Rellano.
* Rubalcaba.
* La Vega.
* Pámanes.
** Bucarrero.
** Casa del Monte.
** El Condado.
** La Herrán.
** Somarriba.
** Tarriba.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 2.378 | 2.522 | 2.511 | 2.985 | 2.633 | 2.656 | 2.676 | 2.410 | 2.380 | 2.391 | 2.270 | 2.447 |
Font: INE

## Administració

Eleccions municipals, 23 de maig de 2003 :
| Partit | Vots | % | Regidors |
| PP | 800 | 48,69% | 6 |
| PRC | 441 | 26,84% | 3 |
| PSOE | 383 | 23,31% | 2 |
Eleccions municipals, 27 de maig de 2007 :
| Partit | Vots | % | Regidors |
| PP | 839 | 52,22% | 6 |
| PRC | 567 | 33,16% | 4 |
| PSOE | 216 | 12,63% | 1 |

## Referències

* ↑ Alcalá-Zamora y Queipo de Llano, José. Altos hornos y poder naval en la España de la Edad Moderna (en castellà). Cantabria Tradicional, 2006, p. 115. ISBN 84-96042-40-5.
# Hans Schwarzenbach

Hans Schwarzenbach (Horgen, 24 de maig de 1913 - Zúric, 18 de setembre de 1993) fou un genet i empresari suís que va competir durant la dècada de 1950. Era pare del també genet Alfred Schwarzenbach.
Era fill de l'industrial de la seda Alfred Schwarzenbach i Renée Wille. Va estudiar dret a les universitats de Múnic, Londres i Zúric.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa d'hípica. Amb el cavall Vae Victis aconseguí la dissetena posició en la prova del concurs complet individual. El 1960, als Jocs de Roma, tornà a disputar dues dues medalles del programa d'hípica, aquesta vegada amb el cavall Burn-Trout. Guanyà la medalla de plata en el concurs complet per equips, mentre en el concurs complet individual fou tretzè.
En el seu palmarès també destaca una medalla d'or i una de bronze en la competició individual als Campionat d'Europa de concurs complet.

## Referències

* 1 2 «Olympedia – Hans Schwarzenbach-Veillon». [Consulta: 26 novembre 2021].
* ↑ «Digitale Bibliothek - Münchener Digitalisierungszentrum». [Consulta: 26 novembre 2021].
* ↑ «Divers Indiv - Championnats d'Europe de Concours Complet : statistiques sur tous les résultats». [Consulta: 26 novembre 2021].
# Rui Kitada

Rui Kitada Kitada Rui (北田 瑠衣) (Fukuoka, 25 de desembre de 1981) és una golfista professional japonesa de la Japan LPGA Tour. El febrer del 2005, va fer equip amb Ai Miyazato per guanyar la Copa del Món de Golf femení en Sud-àfrica.

## Referències

* ↑ «Japan Captures Women's World Cup». Golf Channel. Sports Network, 13-02-2005. Arxivat de l'original el 2012-09-12. [Consulta: 4 maig 2010].
# Garatge del Balneari Soler

El Garatge del Balneari Soler era un edifici situat al nucli urbà del municipi de Caldes de Malavella (Selva) que forma part de l'Inventari del Patrimoni Arquitectònic de Catalunya però que va ser enderrocat.

## Descripció

De planta rectangular i planta baixa, tenia una teulada a doble vessant. Totes les obertures de l'edifici estaven emmarcades i eren en arc escarser, amb un ampit de grans dimensions de rajola. A la façana principal tenia el portal d'entrada i a sobre una obertura circular que posava: «BALNEARIO SOLER GARAGE».

## Referències

* 1 2 «Garatge del Balneari Soler». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# São José das Matas

São José das Matas (abans Quoxe) és una comuna d'Angola que forma part del municipi de Dembos dins la província de Bengo.

## Referències

* ↑ «Mapa de les comunes de Dembos». Arxivat de l'original el 2017-03-23. [Consulta: 22 març 2017].
# Societat Esportiva Sueca

La Societat Esportiva Sueca és un club de futbol de la ciutat de Sueca, (la Ribera Baixa, País Valencià). Va ser fundat el 1935. El seu estadi és el Camp de l'Infantil. Actualment juga al grup VI de la Tercera divisió. Són coneguts amb el sobrenom d'Arrossers

## Història

* 31 temporades en Tercera divisió
Últimes temporades:
* 2005/2006: - Regional Preferent - 1r - Ascens
* 2006/2007: - Tercera Divisió

## Referències

* ↑ El SD Sueca fabrica fútbol en serie, Levante-EMV, 12 de febrer de 2016
* ↑ PEGO CF 1-0 SD SUECA Els arrossers perden per la mínima

## Enllaços externs

* Web del Club
* SD Sueca a resultados-futbol.com
# Psychoda modesta

Psychoda modesta és una espècie d'insecte dípter pertanyent a la família dels psicòdids que es troba a Àfrica: Uganda.

## Referències

* ↑ uBio (anglès)
* 1 2 Tonnoir, Al., 1939. Psychodidae. A: Museu Britànic (Natural History): Ruwenzori Expedition 1934-1935. 1 (4): 35-80.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Liévin

Liévin és un municipi francès, situat al departament del Pas de Calais i a la regió dels Alts de França. L'any 1999 tenia 33.427 habitants.

## Fills il·lustres

* Georges Carpentier, (1894-1975), boxejador, campió d'Europa de tots els pesos.
# Hans Schwerdtfeger

Hans Schwerdtfeger (Göttingen, 9 de desembre de 1902 - Adelaida, 26 de juny de 1990) va ser un matemàtic alemany emigrat fugint dels nazis.
Schwerdtfeger va néixer i va créixer a Göttingen i va estudiar a la seva universitat quan era el centre matemàtic més important. Malgrat la situació econòmica de la família (el seu pare, que era militar, va morir només començar la Primera Guerra Mundial), que el va obligar a deixar temporalment els estudis per treballar, després de graduar-se a la universitat de Göttingen, va continuar estudis a la universitat de Bonn on va tenir com professors Felix Hausdorff i Otto Toeplitz.
Com que era un crític obert del règim nazi, va fugir d'Alemanya, sense gaire suport, el 1936 cap a Praga, i el 1939 es va traslladar a Sydney (Austràlia) passant per Zuric, Grenoble i Toló. Va ser professor de les universitats d'Adelaida i Melbourne des del 1940 fins al 1957 i, després, va ser professor de la universitat McGill de Mont-real des del 1960 fins a la seva jubilació el 1983. Després de la jubilació va ser investigador visitant a la universitat d'Adelaida, on va morir el 1990.
Va publicar 58 articles i 5 llibres. Els seus principals camps d'interès van ser la teoria de Galois, la teoria de matrius, la teoria de grups i les seves geometries i l'anàlisi complexa. Va obtenir resultats importants en tots aquests camps i va tenir un paper destacat en la revitalització de les matemàtiques a Austràlia.

## Referències

* ↑ Siegmund-Schultze, 2009, p. 79.
* ↑ Siegmund-Schultze, 2009, p. 165.
* ↑ Aczél, 1997, p. 2.
* ↑ Aczél, 1997, p. 3.
* ↑ Cohen, 2007, p. 9.

## Bibliografia

* Aczél, János «Hans Schwerdtfeger (9 December, 1902–26 June, 1990)» (en anglès). aequationes mathematicae, Vol. 53, Num. 1-2, 1997, pàg. 2-3. DOI: 10.1007/BF02215962. ISSN: 0001-9054.
* Cohen, Graeme «The other authors of Counting Australia In» (en anglès). Gazette of the Australian Mathematical Society, Vol. 34, Num. 1, 2007, pàg. 8-12. ISSN: 0311-0729.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.

## Enllaços externs

* O'Connor, John J.; Robertson, Edmund F. «Hans Schwerdtfeger» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Rokühnita

La rokühnita és un mineral de la classe dels halurs. Rep el seu nom del professor de mineralogia alemany Robert Kühn (1911-).

## Característiques

La rokühnita és un halur de fórmula química FeCl₂·2H₂O. Cristal·litza en el sistema monoclínic. Rarament se'n troba en plaques primes, dominades per {110}, de fins a 300 μm; les plaques es componen habitualment de fibres.
Segons la classificació de Nickel-Strunz, la rokühnita pertany a «03.BB - Halurs simples, amb H₂O, amb proporció M:X = 1:2» juntament amb els següents minerals: eriocalcita, bischofita, niquelbischofita, sinjarita, antarcticita i taquihidrita.

## Formació i jaciments

És un mineral secundari que es troba a les fissures de les salines riques en potassi. Sol trobar-se associada a altres minerals com: carnallita, rinneïta, halita, taquihidrita, silvita o langbeinita. Va ser descoberta a les obres de potassa de Siegfried-Giesen i Salzdetfurth, a Hildesheim, Baixa Saxònia, Alemanya. També ha estat descrita a la mina ČSA (Orlová, República Txeca), als pous de Hildesia (Hildesheim, Alemanya), a la mina Marcel (Rybnik, Polònia) i a Volodarsk-Volynski (Ucraïna).

## Referències

* ↑ «Rokühnite» (en anglès). Mindat. [Consulta: 11 març 2016].
* ↑ «Rokühnite» (en anglès). Handbook of Mineralogy. [Consulta: 11 març 2016].
# Garatge Hewlett-Packard

El garatge Hewlett-Packard és una antic garatge de Palo Alto (Califòrnia), ara lloc històric tant a Califòrnia com a nivell dels Estats Units. És el petit garatge de l'antiga casa de David Packard, al 367, Addison Avenue de Palo Alto, a prop de la Universitat Stanford al Silicon Valley. A partir de 1938, William Hewlett i David Packard van desenvolupar-hi el seu primer producte (un oscil·lador) i van fundar la companyia Hewlett-Packard, que aviat va esdevenir una de les empreses més grans del món. Aquest garatge és ara un dels símbols del somni americà, i és considerat oficialment per l'Estat de Califòrnia com a punt de partida del Silicon Valley.

## Història

William Hewlett i David Packard, dos grans amics, tots dos enginyers companys d'estudis a la Universitat Stanford (curs de 1934), van desenvolupar un oscil·lador d'àudio de precisió, el model 200A. Mitjançant l'ús d'una bombeta com a resistència elèctrica dependent de la temperatura, aquesta innovació els va permetre simplificar el dispositiu i reduir el preu de venda a 54,40 dòlars en comptes dels $200 que valien altres models menys estables.
L'1 de gener de 1939, els dos enginyers van fundar l'empresa Hewlett-Packard, amb 585 dòlars a la butxaca.
El seu primer client van ser els estudis Walt Disney Pictures, que van comprar vuit oscil·ladors de baixa freqüència, model 200B, a 71,50$ cadascun, per sincronitzar els efectes de so a la pel·lícula Fantasia i desenvolupar el sistema Fantasound (precursor del Dolby Surround).
A finals de 1939, es van comercialitzar mitja dotzena de nous productes electrònics de mesura (incloent un analitzador d'ones), experimentant un gran èxit comercial, fet que va donar a Hewlett-Packard una reputació de qualitat i fiabilitat.
Hewlett-Packard va créixer ràpidament fins a arribar a ser una de les 40 empreses multinacionals més importants del món, en el camp dels ordinadors i l'electrònica.
* 367-369 Addison Avenue
* Garatge HP el Març 2009

## Enllaços externs

* Galeria de fotos Garatge Hewlett-Packard (anglès)
* Pàgina oficial de Hewlett-Packard (castellà)
* El garatge al web de Hewlett-Packard. PDF (anglès)
* El garatge al web de Hewlett-Packard Arxivat 2008-12-07 a Wayback Machine. (anglès)
# Kabar

Kabar és un llac o maresma a Bihar, districte de Monghyr. És el principal d'una sèrie de llacunes que hi ha al nord del districte. El seu origen seria un canvi de curs del Ganges. Les crescudes del Ganges omplen cada any el llac. Hi ha cocodrils, peixos i altres animals.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# São Jorge dos Órgãos

São Jorge dos Órgãos és una vila al centre de l'illa de Santiago a l'arxipèlag de Cap Verd. En 2010 tenia 6 habitants. Està situada 4 km al sud-est de Picos i s'eleva sobre 319 metres. Forma part del municipi de São Lourenço dos Órgãos.
S'hi troba el Jardim Botânico Nacional Grandvaux Barbosa, únic jardí botànic a Cap Verd. També hi ha una estació experimental de l'Instituto Nacional de Investigação e Desenvolvimento Agrário, un institut de recerca agrària fundat pel Departament de Desenvolupament Rural. També hi ha una escola secundària anomenada Carlos Alberto Gonçalves, i juntament amb el jardí botànic forma part de la Universitat de Cap Verd.
L'escriptor Tomé Varela da Silva va néixer a la vila en 1950.

## Galeria

* Recinte del jardí botànic

## Referències

* ↑ ; Negreiros, João«Modelação espacial da temperatura na ilha de Santiago, Cabo Verde, com o GeoStatistical Analyst» (en portuguès) p. 1. Captar, 2010.
* ↑ «Jardim Botânico de Cabo Verde». Arxivat de l'original el 2016-04-15. [Consulta: 2 juny 2016].
* ↑ «Ministério do Desenvolvimento Rural». Arxivat de l'original el 2016-04-23. [Consulta: 2 juny 2016].
* ↑ «Escola Secundária "Carlos Alberto Gonçalves", em São Jorge dos Órgãos, promove conferência sobre as mudanças climáticas» (en portuguès). RTC, 28-01-2010.
* ↑ Gerald M. Moser, Changing Africa : the first literary generation of Independent Cape Verde, American Philosophical Society, Philadelphia, 1992, p. 17-18

## Vegeu també

* Llista de nuclis de població de Cap Verd
# Punta del Purgatori

La Punta del Purgatori és una muntanya de 366 metres que es troba al municipi del Cogul, a la comarca de la Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Llac Chilwa

El llac Chilwa és el segon llac més gran del país africà de Malawi després del llac Malawi. Està a l'est del Districte de Zomba, prop de la frontera amb Moçambic. Té uns 60 km de llarg i 40 km d'ample, el llac està envoltat per extensos aiguamolls de l'ecoregió de la Prada inundada del Zambeze. Hi ha una gran illa al mig del llac anomenada illa Chisi. El llac no té sortida, i està en risc d'assecar-se si l'aigua en la seva conca de captació és desviada per a ús humà, la sequeres estacionals i l'evaporació estival. En 1968 el llac va desaparèixer durant un estiu excepcionalment sec. Quan David Livingstone va visitar el llac en 1859, va informar que el seu límit meridional s'estenia fins a la muntanya Mulanje, el que suposaria que el llac era almenys 20 milles més gran del que és avui.
L'Agència Danesa de Desenvolupament Internacional, en cooperació amb el Govern de Malawi, ha estat treballant per assegurar la conservació del llac i els seus aiguamolls. Ha engegat el Lake Chilwa Basin Climate Change Adaption Programme (LCBCCAP) per conservar l'àrea sensible, que no sols és un important aiguamoll per a la fauna local, sinó també una font important de productes pesquers a la regió.
Unes 335 viles amb uns 60.000 habitants viuen de la pesca del llac, i capturen al voltant de 17.000 tones cada any, el 20% de tota la pesca capturada a Malawi.

## Vida salvatge

Les espècies de peixos més comunes del llac Chilwa són Barbus paludinosus, Oreochromis shiranus chilwae, Clarias gariepinus, Brycinus imberi i Gnathonemus.
En el llac s'hi registra una població d'aus aquàtiques d'uns 1,5 milions d'unes 160 espècies diferents. Algunes d'aquestes migren des de Sibèria al llarg del migració d'aus Àsia - Àfrica Oriental cada any. Amb dotze espècies d'aus, el nombre és superior a l'1% de la població total de via migratòria.
La població humana circumdant és densa i creixent, i les aus aquàtiques són caçades per menjar quan el nivell de l'aigua és baix i la pesca és problemàtica. S'estan realitzant esforços per assegurar que la caça es realitzi d'una manera sostenible.

## Referències

* ↑ https://web.archive.org/web/20120306000301/http://www.ilec.or.jp/database/afr/afr-01.html
* ↑ http://mapcarta.com/28088110
* ↑ «Chilwa». A: Hugh Chisholm. Encyclopædia Britannica (en anglès). 6. 11a ed. Cambridge University Press, 1911.
* ↑ http://www.lakechilwaproject.mw/ Arxivat 2016-03-05 a Wayback Machine.
* ↑ Kalinga, Owen J. M.. Historical Dictionary of Malawi (en anglès). Rowman & Littlefield, 2012. ISBN 9780810859616.
* ↑ «Livelihoods Drying Up on Malawi’s Lake Chilwa | Inter Press Service». [Consulta: 14 setembre 2015].
* ↑ Njaya, Friday J. «Management options for Lake Chilwa, Malawi» (en anglès). UNU Fisheries Training Programme. United Nations, 2001.
* ↑ Boere, G. C.; Galbraith, Colin A.; Stroud, David A. Waterbirds around the world: a global overview of the conservation, management and research of the world's waterbird flyways. The Stationery Office, 2006, p. 255. ISBN 0-11-497333-4.
# Hutto

Hutto és una població dels Estats Units a l'estat de Texas. Segons el cens del 2000 tenia 17.120 habitants.

## Demografia

Segons el cens del 2000, Hutto tenia 1.250 habitants, 398 habitatges, i 318 famílies. La densitat de població era de 502,7 habitants per km².
Dels 398 habitatges en un 52,3% hi vivien nens de menys de 18 anys, en un 61,8% hi vivien parelles casades, en un 11,6% dones solteres, i en un 20,1% no eren unitats familiars. En el 15,6% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,48.
Per edats la població es repartia de la següent manera: un 35% tenia menys de 18 anys, un 7,4% entre 18 i 24, un 37% entre 25 i 44, un 13,6% de 45 a 60 i un 7% 65 anys o més.
L'edat mediana era de 29 anys. Per cada 100 dones de 18 o més anys hi havia 97,1 homes.
La renda mediana per habitatge era de 53.295 $ i la renda mediana per família de 55.769 $. Els homes tenien una renda mediana de 33.125 $ mentre que les dones 28.125 $. La renda per capita de la població era de 20.113 $. Aproximadament el 3,8% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hutto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Hutto». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Rokycany

Rokycany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1295.
# Garbh Sgeir

Garbh Sgeir (del gaèlic escocès, que significa «escull aspre») és una roca propera a l'illot de Oigh-Sgeir, en l'arxipèlag de les Small Isles a Escòcia.
La roca alberga una nombrosa colònia d'aus marines, i està protegida per la Scottish Natural Heritage.
Existeix també un altre petit illot anomenat Garbh Sgeir situat a 400 m a l'est de l'extrem meridional de Eigg, prop de Eilean Chathastail.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* Murray, W.H. (1966) The Hebrides. London. Heinemann.
# São Jorge

«São Jorge» té aquests significats:
* São Jorge (Cap Verd), vila al nord de l'illa de Fogo a l'arxipèlag de Cap Verd
* Illa de São Jorge, illa al mig del grup central de les illes Açores, separada de l'Illa de Pico per un estret de 15 km - o Canal de São Jorge
* São Jorge da Mina, establiment fortificat de domini portuguès, situat a l'Àfrica, sobre la costa del golf de Guinea, en el que és actualment l'estat de Ghana
* São Jorge dos Órgãos, vila al centre de l'illa de Santiago a l'arxipèlag de Cap Verd